פוליאמוריה

פוליאמוריה (באנגלית: Polyamory) היא גישה לקיום מערכות יחסים רומנטיות ואינטימיות מבוססות אהבה (רומנטית) עם יותר מבן זוג אחד או בת זוג אחת. אין המדובר בריבוי פרטנרים קבועים ליחסי מין בלבד, אלא בריבוי מערכות יחסים אוהבות. ההזדהות של אדם כפוליאמורי מבוססת על המוכנות או הרצון להיות בריבוי מערכות יחסים, ולאו דווקא קיומן בכל רגע נתון. חשוב להבדיל בין פוליאמוריה לבין מושגים כמו "זוגיות פתוחה" או "נישואים מרובים", שכל אחד מהם מתאר צורות יחסים שונות ומובנות אחרת, היא שמה דגש על בניית מערכות יחסים אמיתיות ועמוקות עם כל השותפים, ולא רק על מיניות חופשית. בשימוש הכללי, פוליאמוריה מתייחסת לכל הצורות האחרות של מערכות יחסים מלבד מונואמוריה ובפרט מונוגמיה. בניגוד לפוליגמיה, הפוליאמוריה מתארת כל מערכת יחסים שכזאת בלי תלות בחוזה נישואין בין השותפים במערכת היחסים. המונח הוא הלחם בסיסים של המילים פולי (ביוונית: הרבה) ו-אמור (בלטינית: אהבה); ובתרגום חופשי, "ריבוי אהבות". מקובל להתייחס למאמרה של הסופרת מורנינג גלורי זל-רוונהרט "A Bouquet of Lovers" ‏(1990), שפורסם במגזין "Green Egg", כמאמר הראשון שהתייחס לתופעה זו, אם כי המילה "פוליאמוריה" במשמעות זו לא מופיעה בו. ב-1993 יצרה ג'ניפר ווספ את קבוצת הדיון "alt.polyamory", ועל פי מילון אוקספורד זהו האזכור הראשון של המילה. אנשים הנמצאים ביחסים פוליאמורים לאו דווקא מקיימים את היחסים כיחידה משפחתית או כמערכת סגורה, אך ישנם גם אנשים פוליאמורים המקימים משפחות פוליאמוריות, שבהן מספר מבוגרים הגדול משניים. כך למשל ישנן משפחות שבהן שניים-שלושה גברים ואשה, או שתיים-שלוש נשים ושני גברים ואפשרויות רבות נוספות כולל תאים משפחתיים שבהם כל הפריטים הם מאותו מין (רק גברים, או רק נשים). ישנן מערכות שבהן זוג או יותר גרים ביחד כמשפחה גרעינית, ועם זאת "מותר" לחברים במשפחה זו ליצור קשרים רומנטיים או מיניים מחוץ לגבולות המשפחה, עם או בלי לערב את שאר המשתתפים. תיתכן משפחה חלקית שבה בן/בת זוג אחד/ת הם מונואמורים, ולא מעוניינים ליצור מערכת יחסים עם יותר מבנאדם אחד בזמן נתון, אולם אין זה מפריע להם שבן/בת זוגם ייטול גם חלק במערכות יחסים אחרות באותו הזמן. תופעת הפוליאמוריה שונה מתופעת הסווינגינג (חילופי זוגות), כיוון שסווינגינג מתרכז בהיבט המיני ואילו הפוליאמוריה משמעה קיום של מערכת יחסים רומנטית בעלת מעורבות רגשית גבוהה. אין לתופעת הפוליאמוריה כל תלות בנטייה מינית. חוקר ג'נדרקוויר שכתב על פוליאמוריה הוא הפסיכולוג המיני והזוגי הבריטי מג-ג'ון בארקר. אף על פי שהמילה פוליאמוריה באה לתאר כל תופעה של מעורבות רגשית רומנטית במערכת יחסים של יותר מהזוגיות הנורמטיבית ישנם כמה מודלים כלליים המקושרים לפוליאמוריה. הרשימה כוללת כמה מהאפשרויות לניהול חיים פוליאמוריים. קשר כפול - פוליאמורים המנהלים קשר עם שני בני או בנות זוג והקשר דומה זה לזה במידת המעורבות הרגשית והקרבה הנוצרת בו. פוליאמוריה היררכית - במודל זה, יש מערכת יחסים ראשית ("פריימריז") ויחסים משניים ("סֶקֶנְדריז"). היחסים הראשוניים הם בדרך כלל חזקים יותר ודורשים יותר זמן ומחויבות. היחסים המשניים הם בדרך כלל פחות "רשמיים" ויכולים להיות פחות אינטנסיביים. רבים מהפוליאמורים בונים מערכת יחסים שבה לכל פרטנר יש בן או בת זוג ראשיים והשאר משניים לו, במיוחד בקרב אלו שהתחילו ממונוגמיה. לפי הגדרה אחת, בני זוג ראשיים הם בני זוג שביניהם יש את הקשר החזק ביותר מבחינה רגשית (מכונה לעיתים גם "בן זוג עיקרי"). לרוב מדובר בבני הזוג שהקשר ביניהם נמתח על פני משך הזמן הרב ביותר ולעיתים מדובר גם בקשר נישואים חוקי. לכל אחד מבני הזוג הראשוניים יכולים להיות בני זוג שניוניים. לפי הגדרה אחרת, הכוונה היא לאו דווקא לקשר הרגשי החזק יותר, אלא לאלו שהחיים שלהם קשורים יותר זה לזה: בני זוג עם ילדים וכיוצא בזה. בני זוג שניוניים הם בני זוג אליהם יש התקשרות פחותה מאשר לבן הזוג הראשוני. לעיתים בא הדבר לציין את בן הזוג אליו אין קשר חוקי. לעיתים, הכוונה היא לקשר שאין בו מחויבות גדולה כמו בקשר הראשוני - אין ילדים, לא מחליטים יחד על מקום מגורים וכדומה, גם אם מבחינה רגשית, הקשר יכול להיות קרוב יותר מזה שקיים בין בני הזוג הראשוניים. פוליאמוריה לא היררכית: במודל זה, אין היררכיה בין הקשרים. כל מערכת יחסים היא ייחודית ומיוחדת, ומעוצבת בהתאם לרצונות ולצרכים של השותפים בה. V - מערכת יחסים שבה לשני משתתפים יש קשר רגשי (ולעיתים מיני) חזק למשתתף השלישי אבל קשר יותר חלש בינם לבין עצמם. טריאד - נקראת גם משולש שווה-צלעות. מערכת יחסים בה כל אחד מהמשתתפים קשור לשני האחרים וכולם במערכת יחסים משותפת. קווד - מרובע שבו יש קשר רגשי בין כל המשתתפים. זהו גם השם לצורה בה מעורבים שני זוגות ראשוניים כשכל אחד מהם מחשיב את הזוג השני כבני זוג שניוניים. סולו-פולי (Solopoly) - אנשים שבוחרים לחיות כ"יחידה עצמאית", ללא תלות בפרטנר/ית "ראשי/ת" או בהיררכיה בין מערכות היחסים. הם נהנים ממערכות יחסים מרובות, אבל שומרים על עצמאותם, על המרחב האישי שלהם ועל חופש הבחירה שלהם. מודל מונו/פולי: במודל זה, אחד מבני הזוג הוא פוליאמורי והשני/ה מעדיף/ה מונוגמיה. זה אחד המודלים המורכבים ביותר, כי הוא דורש מהזוג לגשר בין שתי גישות שונות לאהבה וזוגיות. הוא יכול לעבוד אם יש הרבה תקשורת, גמישות ונכונות להתפשר. קיימים מספר סמלים וסימנים המזוהים עם הפוליאמוריה כאשר הנפוץ מביניהם הוא "לב האינסוף" (ראו משמאל). כמו כן קיים גם סמל נוסף - משולש מביוס של הפוליאמוריה, סמל המשמש אנשים רבים הנמצאים במערכת יחסים הכוללת שתי נשים וגבר, או שני גברים ואישה. הסמל מורכב מטבעת מביוס והוא משמש גם כסמל אנטי-מונוגמי, וגם כסמל הפוליאמוריה. "לב האינסוף" וסמלים נוספים נוצרו על ידי ג'ים אוונס, וכמוהם גם דגל הגאווה הפוליאמורי. הצבע הכחול בדגל מסמל פתיחות וכנות בין הפרטנרים, האדום מסמל אהבה ותשוקה, והשחור מסמל סולידריות עם פוליאמורים ופוליאמוריות שבארון. מקור הפאי הזהוב שבמרכז מגיע מהמילה היוונית פולי, שמתחילה באות פאי. הצבע הזהוב של האות מסמל את הערך הגבוה שנותנים לחיבורים הרגשיים. יחסן של הדתות המונותאיסטיות המשפיעות לפוליאמוריה מעורב. היהדות עד חרם דרבנו גרשום (סביב שנת 1000 לספירה) והאסלאם של ימינו אמנם מתירים פוליגמיה, אך אוסרים פוליאמוריה, כשהיהדות האורתודוקסית והנצרות אינן מקבלות אף את הפוליגמיה. עם זאת, רבות מהכתות שיצאו מתוך הדתות הגדולות אינן מתנגדות לפוליאמוריה כלל, או לצורות מסוימות שלה. פילוסופיות מסוימות מגלות סובלנות כלפי התופעה. אחת מהן, 'כנסיית כל העולמות', שמבוססת על ספרו של רוברט היינליין "גר בארץ נוכריה", אף מחשיבה את הפוליאמוריה כאחד מיסודות השקפת עולמה. לא. פוליאמוריה אתית מתבססת על עקרונות של הסכמה, תקשורת פתוחה וכנה, וכבוד הדדי. היא דורשת מחויבות ואחריות כלפי כל השותפים בקשר, ואינה אמורה לשמש כתירוץ לפגיעה או ניצול. האם זה טוב לילדים? מחקרים מראים שילדים יכולים לגדול ולהתפתח באופן בריא ותקין גם במסגרת משפחות פוליאמוריות, כל עוד מדובר במערכת יחסים יציבה ותומכת, עם תקשורת פתוחה וכנה הן בין בני הזוג והן עם הילדים.[דרוש מקור] איך מתמודדים עם קנאה? קנאה היא רגש טבעי, וגם בפוליאמוריה היא יכולה לצוף. חשוב לזכור שקנאה היא הזדמנות לצמיחה וללמידה עצמית. במקום להדחיק או להתעלם מהקנאה, פוליאמוריה מעודדת אותנו לתקשר אותה בצורה פתוחה וכנה עם השותפים שלנו, ולחפש יחד דרכים להתמודד איתה בצורה בריאה.[דרוש מקור] אורלי סיגל, ניסויים פתוחים, כנרת זמורה-ביתן דביר, 2018 מאשה הלוי, לחיות פתוח: על מונוגמיה ועל החיים מעבר לה, כנרת זמורה-ביתן דביר, 2018 זהר כרמי וליאת שדה-סעדון, יחסים פקוחים - סיפורים אמיתיים על יחסים א-מונוגמיים, הוצאת אדמה, אוקטובר 2020 מדיה וקבצים בנושא פוליאמוריה בוויקישיתוף ארגון לתמיכה בפוליאמוריה (באנגלית) שיר נוסצקי, ‏מרבה אהבה, באתר "Time Out ישראל", 3 בפברואר 2011 דורון חלוץ, למה אנשים ממשיכים להאמין במונוגמיה?, באתר הארץ, 15 באפריל 2011 קרן בר לב, ‏אהבה גדולה, באתר ‏מאקו‏, 18 ביולי 2013 אור-לי בר לב, 10 שאלות ששואלים אותי על פוליאמוריה, באתר ynet, 27 בינואר 2016 גבריאל בוקובזה, לוותר על המונוגומיה בלי שקרים ובלי בגידות, באתר הארץ, 16 במרץ 2016 דנה ספקטור, אני, אשתי, המאהב שלה והחברה שלי, באתר "ידיעות אחרונות", 4 בספטמבר 2017 יניב משיח, פנים רבות לאהבה, באתר ישראל היום, 7 בספטמבר 2017 ענת לב־אדלר, זה מסובך, באתר "ידיעות אחרונות", 5 בספטמבר 2018 איתי אילנאי, "מה בעלי אומר על החבר שלי? גם לו יש חברה", באתר "ידיעות אחרונות", 22 באוקטובר 2018 גדעון לב, תופסים מרובה, באתר אלכסון, 6 בנובמבר 2018 מאשה הלוי, פוליאמוריה כואבת? גם לידה. זה לא מונע מאנשים ללדת, באתר ynet, 28 במאי 2019 הרצאה באנגלית במסגרת TED על פוליאמוריה של ליאון פיינגולד פרק בתוכנית סליחה על השאלה של כאן 11 עם פוליאמורים, 2018 "בואו נפתח את זה" - קרןאור פרנקו וגיא ואגו - פודקאסט על א-מונוגמיה ופוליאמוריה בספוטיפי, אפל, וגוגל -2022/3 מאיר הורביץ, פוליאמורי: כל המרבה הרי זה מסובך, באתר ynet, 4 באוגוסט 2006 A Bouquet of Lovers CAWeb What's alt.polyamory? "Polyamory" enters the Oxford English Dictionary, and tracking the word's origins https://web.archive.org/web/20141110021410/http://homepage.isomedia.com/~jene/flag.html יואב גיטלר, שאלות ותשובות על פוליאמוריה, באתר AltCtrLife, ‏2023-07-23